﻿ Uriasposten » Regeringen
Ikke-europæisk indvandring afgjorde valgene i Danmark, Frankrig og nu også USA
Kun 8.453 stemmer afgjorde folketingsvalget til Thornings fordel. Danmark formodes i dag at have over 100.000 stemmeberettigede muslimer, hvoraf 89,1 procent stemmer på rød blok, inklusiv det – hvad angår værdipolitik, herunder islam og indvandring – vel mest ventreekstreme parti, Radikale Venstre. I Frankrig vandt socialisten Hollande over Sarkozy med omkring 1,1 mio. stemmer. 93 procent af landets to millioner stemmeafgivende muslimer stemte på Hollande.
Og nu kom turen så til USA, hvor de 50 millioner latinoer, af hvilke langt over halvdelen er indvandret siden 1980, afgjorde valget. 75 procent af latinoerne stemte på Obama, som genvandt magten med knap tre millioner stemmer.
Det er klart, at indvandrere, som har svært ved at klare jobs på vores uddannelseskrævende og højteknologiske arbejdspladser foretrækker socialistiske kandidater, som går ind for større omfordeling til arbejdsløses fordel og bedre muligheder for familiesammenføring. Indvandring fra mindre udviklede lande er således reelt stemmeimport for venstrefløjen. Og ikke overraskende er det netop venstrefløjen, som arbejder på at åbne grænserne for denne type indvandring. Så skidt med, at både den indvandrertiltrækkende politik og udgifterne forbundet med velfærd og høj kriminalitet til og blandt indvandrerne betales af den oprindelige befolkning og sender firmaer til enten konkurs eller udlandet.
Berlingske – For få hvide til en republikansk sejr
“I 2004 udgjorde de 78 procent af alle vælgere; i 2008 var tallet faldet til 76 procent; i 2012 er den nede på 72 procent; og i 2016 ventes den at lande på 69 procent. Det betyder – rent matematisk – at republikanerne ikke længere kan »nøjes« med at vinde seks ud af ti hvide stemmer, som de plejer, for at vinde. Nej, de skal nu op på syv ud af ti for at kunne vinde fremtidige valg på deres store forspring blandt hvide, og det tror ingen på er muligt. …
I 2004 udgjorde de otte procent af alle vælgere; i 2008 var det ni procent; i 2012 er det ti procent; og i 2016 ventes det at runde 12 procent. …
Kombinationen af stadig færre hvide og stadig flere hispanics var den primære årsag til, at Mitt Romney tabte præsidentvalget – og det er uden konkurrence den alvorligste udfordring for Republikanerne ved fremtidige valg. Den tid, hvor partiet rutinemæssigt kunne vinde, hvis bare de kunne sikre sig solid opbakning fra hvide vælgere, er slut – og den kommer aldrig igen.“
Oploadet Kl. 17:22 af Nicolai Sennels — Direkte link — 16 kommentarer